Illum, il-Kunsill iddeċieda li jirrevoka l-qafas għal miżuri restrittivi kontra l-Maldivi li adotta fis-16 ta' Lulju 2018. Dan il-qafas jipprevedi l-possibbiltà li jiġu imposti projbizzjonijiet fuq l-ivvjaġġar u ffriżar tal-assi fuq persuni u entitajiet responsabbli li dgħajfu l-istat tad-dritt jew li ostakolaw soluzzjoni politika inklużiva fil-Maldivi kif ukoll persuni u entitajiet responsabbli minn ksur serju tad-drittijiet tal-bniedem. Il-qafas kien adottat wara li s-sitwazzjoni politika fil-Maldivi marret għall-agħar fl-ewwel nofs tal-2018 , b'mod partikolari billi istituzzjonijiet bħall-Parlament u l-ġudikatura ma kinux qed jitħallew jiffunzjonaw kif suppost. L-ebda persuna jew entità ma ġiet elenkata skont dan ir-reġim ta' sanzjonijiet. Id-deċiżjoni tal-lum ittieħdet fid-dawl tal-objettivi tal-Kunsill u tas- sitwazzjoni attwali fil-Maldivi. Mill-inawgurazzjoni tal-amministrazzjoni tal-President Ibrahim Mohamed Solih f'Novembru 2018, is-sitwazzjoni politika tjiebet. L-organizzazzjoni ta' elezzjonijiet parlamentari paċifiċi u demokratiċi fis-6 ta' April 2019 kienet pass li ntlaqa' tajjeb. Fir-raba' djalogu politiku annwali bejn il-Maldivi u l-UE li sar fil-11 ta' Marzu 2019, il-gvern ikkonferma l-impenn qawwi tiegħu li jikkonsolida d-demokrazija, jiżgura governanza tajba, u jippromwovi r-rispett għad-drittijiet tal-bniedem Il-Maldivi: l-UE tadotta qafas għal sanzjonijiet immirati (stqarrija għall-istampa, 16/7/2018) Delegazzjoni tal-UE għas-Sri Lanka u l-Maldivi Ara l-paġna tal-laqgħa